पेट्रोल और डीजल डलवाते हुए मीटर रीडिंग शून्य जांचे
खाद्यआपूर्ति विभाग सिरसा पीआरओ सेंटर में उपभोक्ता दिवस मनाया गया। इसमें शहर के विभिन्न उपभोक्ताओं ने भाग लेकर उपभोक्ता अधिकारों की जानकारी प्राप्त की। इस अवसर पर जगतपाल कस्वां ने उपभोक्ताओं को उनके अधिकारों के प्रति जागरूक करते हुए कहा कि जब आप किसी वस्तु की पूरी कीमत देते है फिर वजन कम मत लें। उन्होंने कहा कि हर एक बाट या माप पर इंस्पेक्टर माप तोल द्वारा मोहर लगाई जाती है। उपभोक्ता पत्थर, धातुओं आदि के टुकड़ों को तोल के समय दुकानदार को प्रयोग करने दें। किसी भी दुकानदार को हाथ में तराजू पकड़कर तोलने की अनुमति नहीं है। उन्होंने कहा कि जब भी आप पेट्रोल या डीजल खरीदे या डलवाएं तो मीटर रीडिंग शून्य पर है या नहीं जरूर देखें।
पैकिंग में बंद की गई वस्तुओं के नीचे निर्माता का नाम, पता, पैक की गई वस्तु का नाम, वस्तु का वजन, मात्रा, पैकिंग की तिथि, मूल्य आदि लिखा होना चाहिए। इस मौके पर एएफएसओ जगतपाल, निरीक्षक अशोक कुमार, सुरेंद्र कुमार, मनोज कुमार, घड़सीराम मापतोल विभाग के निरीक्षक दिलीप सिंह उपनिरीक्षक ने भी उपभोक्ताओं के अधिकारों के बारे में बताया।
hin_Deva hin_Deva hin_Deva